OpenLLM-France/wikimedia huggingface dataset:
# Microwave Imaging Radiometer with Aperture Synthesis

Radiòmetre de Microones amb Síntesi d'Obertura (en (anglès) Microwave Imaging Radiometer with Aperture Synthesis, MIRAS) és l'instrument principal en el satèl·lit SMOS de l'ESA. MIRAS és un radiòmetre d'apertura de síntesi per interferometria distribuït en un espai bidimencional en forma de 'Y'. L'objectiu d'aquest instrument és mesurar la radiació emesa espontaneament per la terra per a poder estimar la salinitat dels oceans i la humetat del sòl.
Consta dúna una antena plana composta d'un cos central i tres telescòpics, braços desplegables, un total de 69 receptors. Cada receptor es compon d'un mòdul LICEF, que detecta la radiació en l'espectre de microones, específicament a la banda L, tant en polaritzacions horitzontal i vertical. L'obertura dels detectors LICEF, plana en la disposició sobre MIRAS, apunten directament cap a la superfície de la Terra com les òrbites dels satèl·lits. La disposició i l'orientació de MIRAS fa que l'instrument d'un 2-D interferomètric radiòmetre. El contractista principal instrument MIRAS va ser EADS-CASA Espacio, la fabricació de la càrrega útil de SMOS sota contracte de l'ESA.

## LICEF

El detector LICEF es compon d'una sonda antena element, amb dos parells de sondes per polaritzacions lineals ortogonals, l'alimentació de dos canals de recepció en un paquet compacte i lleuger darrere de l'antena. recull radiació tèrmica emesa per la Terra prop d'1,4 GHz al microones Banda L, amplifica 100 dB, i es digitalitza amb 1-bit quantificació. MIER comunicaciones és el subcontractista.

## Referències

* ↑ A Two-Dimensional Aperture-Synthesis Radiometer for Soil-Moisture and Ocean-Salinity Observations per M. Martin-Neira (anglès)
* ↑ SMOS mission Payload. Living Planet Programme. ESA
* ↑ Operating Principles Arxivat 2009-12-16 a Wayback Machine. SMOS Mission, ICM-CSIC (Spanish Institute of Marine Sciences – Spanish National Research Council), updated July 2008
* ↑ Last batch of LICEF receivers delivered for SMOS. Living Planet Programme. ESA
# Eleccions regionals de Sicília de 1959

Les eleccions regionals per a renovar l'Assemblea Regional de Sicília se celebraren el 7 de juny de 1959. La participació fou del 85,7%.
← Eleccions regionals de Sicília, 1959 → :
| Partits | vots | % | escons |
| Partit Democràtic Cristià | 937.734 | 38,6% | 33 |
| Partit Comunista Italià (PCI) | 476.151 | 19,6% | 20 |
| Unió Siciliana Cristiana Social | 257.023 | 10,6% | 9 |
| Partit Socialista Italià (PSI) | 237.708 | 9,8% | 12 |
| Moviment Social Italià (MSI) | 183.788 | 7,6% | 8 |
| Partit Democràtic Italià | 115.296 | 4,7% | 3 |
| Partit Liberal Italià (PLI) | 90.890 | 3,7% | 2 |
| Partit Socialista Democràtic Italià (PSDI) | 52.583 | 2,2% | 2 |
| Llista PCI local | 42.460 | 1,7% | 1 |
| Partit Republicà Italià (PRI) | 7.536 | 0,3% | - |
| Moviment Independentista Sicilià (MIS) | 2.254 | 0,1% | - |
| altres | 25.797 | 1,1% | - |
| Total | 2.426.220 | 100,00 | 90 |
Fonts: Ministeri del l'Interior, ISTAT i Assemblea Regional Siciliana
# Facheiroa

Facheiroa és un gènere de cactus que comprèn 8 espècies descrites i d'aquestes, només 4 en són acceptades, disposades en 2 subgèneres (Facheiroa i Zehntnerella). El gènere és endèmic del Brasil.
El gènere Zehntnerella Britton & Rose ha estat inclòs en aquest gènere arribant a ser subgènere.

## Descripció

Les espècies del gènere Facheiroa creixen de forma arbustiva o similars a arbres, estan molt ramificades, tenen un creixement de la tija curta i aconsegueixen altures de fins a 5 metres.
Els brots són ascendents, cilíndrics i tenen entre 12 i 25 (rares vegades més) costelles estretes amb espines variables. L'hirsut cefali s'enfonsa o és superficial. Les flors són tubulars, estan cobertes d'escates imbricades, i s'obren en la nit. Els seus pericardis i els tubs de la flor estan plens d'abundant pèl. Els fruits són carnosos, esfèrics, semitransparents, i són de color verd a marró o porpra amb una polpa sucosa. Les llavors són de petit i mitja grandària i són ovoides, semiopaques i de color marró a negre-marró.

## Taxonomia

El gènere va ser descrit per Britton i Rose i publicat a The Cactaceae; descriptions and illustrations of plants of the cactus family 2: 173. 1920. L'espècie tipus és: Facheiroa pubiflora Britton & Rose. = Facheiroa ulei.

### Etimologia

Facheiroa: nom genèric que es deriva de la paraula "Facheiro" pel nom vulgar pel qual els cactus són anomenats a Brasil.

## Taxonomia

* Facheiroa braunii
* Facheiroa cephaliomelana
* Facheiroa squamosa
* Facheiroa ulei

## Vegeu també

* Característiques de les cactàcies

## Referències

* ↑ Facheiroa a PlantList
* ↑ «Facheiroa». Tropicos.org. Missouri Botanical Garden. [Consulta: 12 juny 2013].

## Enllaços externs

* http://cactiguide.com/cactus/?genus=Facheiroa
# Fortalesa de Kristiansten

La fortalesa de Kristiansten és una antiga estructura defensiva de Trondheim, Noruega. Fou erigida entre el 1682 i el 1684 com a part de la reconstrucció de la ciutat després de l'incendi del 18 d'abril de 1682, i el seu disseny fou responsabilitat de Johan Caspar von Cicignon i Anthony Coucheron. Fou nomenada en honor del rei Cristià V.
Situada dalt d'un turó, la seva funció va ser la de protegir la ciutat per l'orient. Va resistir el setge suec durant la Gran Guerra del Nord, el 1718. El 1816, quan Noruega formava part d'una unió personal amb Suècia, la fortalesa va començar a ser desmantellada. Actualment, ja sense funcions militars, és conservada per l'Estat com a part del patrimoni històric de la ciutat.

## Referències

* 1 2 «Kristiansten festning». Enciclopèdia Noruega.
# Paracheilinus lineopunctatus

Paracheilinus lineopunctatus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 6,5 cm de longitud total.

## Distribució geogràfica

Es troba a les Filipines.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Evàgores

Evàgores és el nom dels següents personatges:
* Evàgores de Salamina, diversos reis de Salamina, Xipre.
* Evàgores d'Ègion, polític grec de la Lliga Aquea.
* Evàgores d'Esparta, esportista espartà.
# Mas el Pou (la Quar)

El mas el Pou és una masia ubicada al terme municipal de la Quar, al Berguedà. Està inventariada al mapa de patrimoni de la Generalitat de Catalunya com a element arquitectònic amb el número IPAC-3535.

## Descripció i característiques

El mas el Pou és una masia d'estructura clàssica coberta a dues vessants i amb el carener perpendicular a la façana de migdia, on hi ha una gran porta d'arc de mig punt feta amb dovelles de considerables dimensions. Les finestres es reparteixen pels murs de llevant, migdia i ponent i són de reduïdes dimensions, amb llindes de pedra. Pel sector de ponent la masia presenta un petit cos rectangular adossat perpendicularment al mur que dona accés a la planta baixa de la masia i als corrals, situats a tramuntana. Els murs són fets amb maçoneria irregular però les cantoneres són de carreus regulars i polits.

## Història

La masia del Pou fou una de les propietats del monestir de Sant Pere de la Portella i els seus habitants eren vassalls de l'abat. Documentada en el Fogatge de l'any 1553, es va construir al segle xvii o començaments del segle xviii. Resta deshabitada des de la Guerra Civil.

## Referències

* 1 2 3 «Mas el Pou». patmapa.gencat.cat. [Consulta: 28 setembre 2015].

## Vegeu també

* Llista de monuments del Berguedà
# Pandèmia de COVID-19 al Gabon

L'expansió de la pandèmia per coronavirus de 2019-2020 es va detectar al Gabon a partir del 12 de març de 2020 amb el cas d'un jove gabonès que havia tornat de França. El 20 de març es tingué notícia de la primera víctima mortal.
En data del 18 d'abril, el país comptava 108 casos confirmats, 4 persones guarides i 1 mort.

## Cronologia

El primer cas confirmat de persona contagiada amb Covid-19 es va anunciar el 12 de març. Es tractava d'un jove gabonès de 27 anys que havia tornat de França quatre dies abans.
El 17 de març es van confirmar dos casos addicionals al país, entre els quals una dona que treballa al ministeri d'Afers exteriors. Havia estat a França i havia visitat Marsella i París abans el seu retorn al Gabon.L'altra persona infectada era una policia de les fronteres de 29 anys que treballa a l'Aeroport Internacional Leon Mba de Libreville. Havia verificat el passaport de la primera dona infectada, que havia arribat de França el 8 de març.
El 20 de març, alhora que es confirmava una quarta persona contagiada, s'informava de la primera víctima mortal, un home diabètic de 50 anys.
El 24 de març, el nombre de casos confirmats pujà fins a sis. El ministeri de Salut anuncià dos nou casos: un ciutadà togolès de 45 anys que residia al país i havia tornat del Senegal l'11 de març, i un gabonès de 42 anys que havia viatjat a França i arribat a casa el 19 de març.

## Dades estadístiques

Evolució del nombre de persones infectades amb COVID-19 al Gabon

## Referències

* ↑ «Ghana, Gabon confirm first cases of coronavirus» (en anglès canadenc). National Post, 13-03-2020. [Consulta: 13 març 2020].
* ↑ «Urgent : 2 nouveaux cas confirmés de Covid-19». GabonActu, 17-03-2020. [Consulta: 20 març 2020].
* ↑ «2 new COVID-19 cases confirmed in Gabon - Xinhua | English.news.cn». Arxivat de l'original el 2020-03-19. [Consulta: 26 març 2020].
* ↑ «Coronavirus : premier décès enregistré au Gabon». GabonMediaTime, 20-03-2020. Arxivat de l'original el 10 d’abril 2020. [Consulta: 20 març 2020].
* ↑ «Covid-19 : Le Gabon enregistre son 6è cas positif», 23-03-2020.
# La Carballeda

La Carballeda és una comarca situada en el nord-oest de la Província de Zamora, comunitat autònoma de Castella i Lleó.

## Etimologia

El seu nom, com el de la seva patrona la Verge de Carballeda, li ve de l'abundància de roures o carballos a la zona. Enclavada entre la Província de Zamora, el nord de Portugal i la veïna Sanabria amb la qual es troba pràcticament confosa.

## Context geogràfic

Travessada pel Riu Negro i el Riu Tera que discorren per valls entre la Sierra de la Cabrera Baja i la Soerra de la Culebra, esquitxada de molts pobles petits, posseïx un paisatge peñascoso i un clima continental d'extrems, molt fred a l'hivern i amb precipitacions poc abundants.

## Fauna i flora

Entre la seva vegetació destaquen el roure (anomenat carbayu), l'alzina i el castanyer. La seva fauna també és rica doncs a part de ser un dels últims reductes del llop ibèric, en els últims anys s'han trobat indicis de la presència de l'os marró i fins i tot, linx ibèric. El riu Negro i el Riu Tera alberguen en les seves aigües de capçalera espècies piscícoles endèmiques que després de la construcció de preses hidroelèctriques -embassament de Valparaiso (Zamora) - Salt de la Mare de Déu de Agavanzal, (entre altres)- i la introducció d'espècies foranes més resistents, s'han vist en perill i necessiten una major protecció...

## Municipis

* Asturianos
* Cernadilla
* Espadañedo
* Justel
* Manzanal de Arriba
* Manzanal de los Infantes
* Molezuelas de la Carballeda
* Muelas de los Caballeros
* Mombuey
* Otero de Bodas
* Peque
* Rionegro del Puente
* Villardeciervos
# Eleccions regionals de Sicília de 1963

Les eleccions regionals per a renovar l'Assemblea Regional de Sicília se celebraren el 9 de juny de 1963. La participació fou del 81,4%.
← Eleccions regionals de Sicília, 1963 → :
| Partits | vots | % | escons |
| Democràcia Cristiana Italiana | 979.439 | 42,1% | 37 |
| Partit Comunista Italià (PCI) | 561.795 | 24,1% | 22 |
| Partit Socialista Italià (PSI) | 231.038 | 9,9% | 11 |
| Partit Liberal Italià (PLI) | 181.469 | 7,8% | 6 |
| Moviment Social Italià (MSI) | 168.850 | 7,2% | 7 |
| Partit Socialista Democràtic Italià (PSDI) | 90.845 | 3,9% | 3 |
| Partit Republicà Italià (PRI) | 35.274 | 1,5% | 2 |
| Partit Democràtic Italià d'Unitat Monàrquica | 32.731 | 1,4% | 2 |
| Unió Siciliana Cristiana Social | 17.569 | 0,8% | - |
| Moviment Independentista Sicilià (MIS) | 2.394 | 0,1% | - |
| altres | 27.696 | 1,2% | - |
| Total | 2.329.100 | 100,00 | 90 |
Fonts: Ministeri del l'Interior, ISTAT i Assemblea Regional Siciliana
# Paracheilinus octotaenia

Paracheilinus octotaenia és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 9 cm de longitud total.

## Distribució geogràfica

Es troba al Mar Roig.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Evàgores II

Evàgores II (en llatí: Evagoras, en grec antic: Εὐαγόρας) va ser probablement fill de Nicocles (altres el fan fill d'Evàgores I). Era rei a Xipre.
L'esmenta Diodor de Sicília que diu que es va unir a Foció en l'expedició per recuperar Xipre pel rei de Pèrsia (al qual se li havia reconegut la sobirania per la pau d'Antàlcides del 386 aC). L'illa s'havia revoltat el 351 aC i Evàgores, l'any 350 aC, la va reconquerir excepte Salamina, on tenia el poder Pnitàgores. que no pot ser el Pnitàgores fill d'Evàgores I, ja que havia mort junt amb el seu pare, i potser era fill de Nicocles i net d'Evàgores I i possible germà o nebot d'Evàgores II.
Evàgores II havia rebut la promesa del rei persa de que el restauraria en el tron del seu pare (Nicocles o Evàgores I?) en cas de conquerir l'illa, i ara es considerava rei a més de governar l'illa en nom de Pèrsia, però sembla que cap a l'any 347 aC es va revoltar Fenícia i Evàgores va donar algun suport als rebels i com que d'altra banda el setge de Salamina s'allargava, el rei persa es va molestar, es va reconciliar amb Pnitàgores, i el va reconèixer com a rei de Salamina l'any 344 aC, posant fi a la guerra.
Evàgores II va perdre el govern de Xipre i va ser enviat com a sàtrapa a algun lloc d'Àsia on al cap de poc el van acusar de mala administració, i per evitar el càstig va fugir a Xipre, però allà el van capturar i executar.

## Referències

* ↑ Diodor de Sicília. Biblioteca històrica, XVI, 42, 46
* ↑ Smith, William (ed.). «Evagoras». A Dictionary of Greek and Roman biography and mythology. [Consulta: 6 febrer 2024].
# PETasa

La PETasa (polietilè teraftalat-asa) és un enzim del grup de les hidrolases (EC: 3.1.1.101) descobert el 2016. Fou aïllada de l'eubacteri Ideonella sakaiensis, que utilitza el polietilè tereftalat (PET) com a font de carboni per al seu metabolisme. La PETasa degrada el PET en àcid mono(2-hidroxietil)tereftàlic (MHET), que al seu torn és escindit en àcid tereftàlic i etilenglicol per un altre enzim. Els descobridors de la PETasa creuen que podria haver evolucionat en només unes dècades a partir d'enzims que degraden la cutina.
El 2018 s'anuncià la creació accidental d'una versió millorada de la PETasa mitjançant enginyeria genètica. La forma mutant degrada el PET a una velocitat un 20% superior i podria ser capaç d'atacar també el polietilè furandicarboxilat (PEF).

## Referències

* ↑ «ExplorEnz: Search Results for "PETase"» (en anglès). [Consulta: 1r març 2017].
* 1 2 «An enzyme that digests plastic could boost recycling» (en anglès). The Economist, 16-04-2018. [Consulta: 17 abril 2018].
* ↑ «Scientists accidentally engineer plastic-eating enzyme» (en anglès). Sky News, 17-04-2018. [Consulta: 17 abril 2018].
# La Cardona

La Cardona és un mas aïllat al terme de Maçanet de Cabrenys (l'Alt Empordà). És un mas, de planta rectangular, que està estructurat en dos nivells, un amb planta baixa, pis i golfes, i l'altre només amb planta baixa i pis. La façana principal de l'edifici ha canviat. En un principi l'accés es feia a través de les voltes de la planta baixa, o de l'escala que hi ha en un costat i que dona al primer pis. Actualment l'accés principal està a la façana posterior, a on es conserva un contrafort. Aquesta façana ha estat rehabilitada, però podem veure el paredat de pedra, així com les obertures carreuades. La coberta és a dos vessants, tot i que amb alçades diferents, i també hi ha una coberta a una vessant en el nivell inferior de la casa.

## Referències

* ↑ «La Cardona». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 octubre 2017].
# Event Horizon Telescope

Event Horizon Telescope (Telescopi de l'Horitzó d'esdeveniments) és un projecte de xarxa de radiotelescopis terrestres que combina les dades d'estacions d'interferometria de molt llarga base ubicades al voltant de la Terra, amb la finalitat d'observar l'entorn immediat de Sagitari A*, el forat negre supermassiu al centre de la nostra galàxia la Via Làctia. La coordinació de telescopis allunyats ha de permetre un poder de resolució angular suficient per a detectar l'horitzó d'esdeveniments d'aquest forat negre.
El 9 d'abril de 2019 es va presentar la primera imatge de l'horitzó d'esdeveniments del forat negre del centre de la galàxia M87.

## Referències

* ↑ Viewing the Shadow of the Black Hole at the Galactic Center
* ↑ Polarimetric Imaging of the Massive Black Hole at the Galactic Center
* ↑ «Main project website». Arxivat de l'original el 2016-09-01. [Consulta: 1r setembre 2015].
* ↑ Overbye, Dennis «Black Hole Hunters». NASA, 08-06-2015.
* ↑ ; Corum, Jonathan; Drakeford, Jason «Video: Peering Into a Black Hole». New York Times, 08-06-2015.
* ↑ Ghosh, Pallab «"Un absoluto monstruo": así es la primera foto de un agujero negro, 3 millones de veces más grande que la Tierra» (en anglès). BBC, 10-04-2019.

## Enllaços externs

* Event Horizon Telescope - Lloc web oficial
* The Black Hole at the Center of Our Galaxy (2001), Fulvio Melia (Princeton University Press), ISBN 0691095051 Divulgatiu, (anglès)
* The Galactic Supermassive Black Hole (2008), Fulvio Melia (Princeton University Press), ASIN B008VQXCN2 Tècnic, (anglès)
# Parròquia de Skrīveri

Parròquia de Skrīveri (en letó: Skrīveru pagasts) és una unitat administrativa del municipi de Skrīveri (Vidzeme), a Letònia. Abans de la reforma territorial administrativa de l'any 2009 pertanyia al raion d'Aizkraukles.

## Pobles, viles i assentaments

* Klidziņa
* Līči
* Skrīveri
* Ziedugravas

## Persones notables

* Andrejs Upīts
* Jorģis Zemitāns

## Vegeu també

* Organització territorial de Letònia
* Localitats de Letònia

## Enllaços externs

* «Skrīveru novads».
# European Astronaut Centre

El European Astronaut Centre (EAC) és un centre de l'Agència Espacial Europea i seu de l'European Astronaut Corps. Està situat a Colònia, Alemanya, i es divideix en quatre sectors separats, que són Entrenament, Medicina, Educació i PR, i Gestió d'Astronautes. Proveeix d'instal·lacions d'entrenament a astronautes europeus, particularment pel que fa a maquinari de l'ESA per a l'ISS com el Columbus i l'ATV. Generalment, l'organització de l'European Astronaut Centre és també responsable d'organitzar l'entrenament d'astronautes europeus en els centres d'altres socis, com els Estats Units (Johnson Space Center), Rússia (Ciutat de les Estrelles), Canadà (Saint-Hubert) o Japó (Tsukuba).
La branca d'Operacions Mèdiques (el Crew Medical Support Office) es concentra en proveir de suport relacionat amb la salut als astronautes europeus i les seves famílies. La gestió d'astronautes recolza i dirigeix les carreres i col·locacions de les missions dels astronautes, i Educació i PR estan involucrats en activitats relacionades amb l'educació i la divulgació i la representació adequada dels astronautes europeus i les seves activitats espacials al públic.

## Vegeu també

* European Space Operations Centre (ESOC)
* Centre Europeu de Recerca i Tecnologia Espacials (ESTEC)
* European Space Astronomy Centre (ESAC)
* European Centre for Space Applications and Telecommunications (ECSAT)
* ESA Centre for Earth Observation (ESRIN)
* Centre Spatial Guyanais (CSG)
* European Space Tracking (ESTRACK)
* Agència Espacial Europea (ESA)

## Enllaços externs

* http://www.esa.int/esaHS/astronauts.html
* http://www.spaceflight.esa.int/file.cfm?filename=asteac Arxivat 2011-07-21 a Wayback Machine.
Agència Espacial Europea :
# Paddington

«Paddington» té aquests significats:

## Geografia

* Paddington (Londres), àrea de la Ciutat de Westminster, a Central London (Londres)
** Paddington: Estació de London Paddington, estació de ferrocarril de Network Rail i del metro de Londres
* Paddington (Nova Gal·les del Sud), suburbi de Sydney (Austràlia)
* Paddington (Queensland), suburbi de Brisbane (Austràlia)

## Arts i entreteniment

* Os Paddington o Paddington Bear, personatge fictici de la literatura infantil britànica
** Paddington (sèrie de televisió), sèrie d'animació infantil britànica (1976-1980)
** Paddington Bear (sèrie de televisió), sèrie d'animació infantil britànico-estatunidenca (1989–1990)
** The Adventures of Paddington Bear, sèrie d'animació infantil franco-canadenca (1997-2000)
** Paddington (pel·lícula), pel·lícula basada en el personatge de l'Os Paddington (2014)
** Paddington 2, seqüela de la pel·lícula anterior (2017)
** Les aventures de Paddington o The Adventures of Paddington sèrie d'animació infantil franco-estatunidenca (2019)
* 4.50 from Paddington (títol en català: El tren de les 4.50), novel·la detectivesca d'Agatha Christie de 1957
# Orestíon

Orestíon (en grec Ὀρέσθειον) o Orestàsion (en grec Ὀρεσθάσιον) era una ciutat d'Arcàdia situada a la dreta de la via que anava de Megalòpolis a Pal·làntion i Tègea.
Segons la tradició va ser fundada per Oresteu, un fill de Licàon que va ser rei d'Arcàdia, però també estava relacionada amb Orestes, el fill d'Agamèmnon. Pausànias diu que formava part del territori de Mènal, però que després de la creació de Megalòpolis l'any 371 aC, va ser abandonada i els seus habitants van passar a formar part de la nova població. Tucídides diu que en el seu territori hi havia la ciutat de Ladocea.
Una tradició que recull Pausànias deia que quan els lacedemonis van envair Figàlia amb un gran exèrcit, van vèncer en una batalla els seus habitants i van posar setge a la ciutat. A punt de ser presa, els figaleus van escapar-se o van marxar mitjançant un pacte. L'època d'aquests fets va ser quan Milcíades el Jove era arcont d'Atenes, l'any 659 aC. Els que havien escapat van decidir anar a consultar l'oracle de Delfos a preguntar al déu què havien de fer per recuperar la ciutat. La Pítia els va dir que no podrien tornar si ho feien tots sols, però que si prenien amb ells cent homes escollits d'Orestíon aquests homes moririen a la batalla, però podrien entrar a la ciutat. Quan els d'Orestíon van conèixer l'oracle es van oferir tots voluntaris per ajudar els de Figàlia a recuperar la seva ciutat. Van marxar contra la guarnició lacedemònia i els cent van morir després d'una intensa lluita, i un cop expulsats els ocupants els figaleus van recuperar la ciutat. A l'àgora de Figàlia hi havia un sepulcre comú dels cent morts, als que cada any se'ls rendien honors i sacrificis. En temps de Pausànias quedaven encara a Orestíon unes restes d'un temple d'Artemisa.

## Notes

* ↑ segons Tucídides. Història de la guerra del Peloponès, V, 64
* ↑ segons Pausànias, Descripció de Grècia, VIII, 3, 1-2

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 1254. ISBN 9788441224223.
* ↑ Smith, William (ed.). «Oresthasium». Dictionary of Greek and Roman Geography (1854). [Consulta: 1r febrer 2021].
* ↑ Tucídides. Història de la guerra del Peloponès, IV, 134
* ↑ Pausànias, Descripció de Grècia, VIII, 39, 3-5
* ↑ Pausànias, Descripció de Grècia, VIII, 41, 1
* ↑ Pausànias, Descripció de Grècia, VIII, 44, 2